钦定古今图书集成/历象汇编/庶征典/第174卷 > 《管窥辑要》 > 唐
## 钦定古今图书集成/历象汇编/庶征典/第174卷 > 《管窥辑要》 > 唐

### 太宗贞观十七年豕生豚骈体

按《唐书太宗本纪》。不载　按《五行志》。“贞观十七年六
月。司农寺豕生子。一首八足。自颈分为二。”

### 德宗贞元四年豕生豚两首

按《唐书。德宗本纪》。不载　按《五行志》。贞元四年二月，
京师民家有豕生子。两首四足。首多者上不一也。
按《旧唐书五行志》。贞元四年，“京师人家豕生子。两首
四足。有司以白御史中丞窦参，请上闻，参寝而不奏。”

### 宪宗元和八年豕生豚三耳八足

按《唐书宪宗本纪》。不载。　按《五行志》。“元和八年四月。
长安西市有豕生子。三耳八足，自尾分为二。足多者
下不一也。”

### 懿宗咸通七年豕舞豕自相噬啮

按《唐书懿宗本纪》。不载。　按《五行志》，咸通七年，“徐州
萧县民家豕出圂舞。又牡豕多将邻里群豕而行。复
自相噬啮。”

### 僖宗乾符六年豕坏器用

按《唐书僖宗本纪》。不载　按《五行志》。乾符六年。越州
山阴民家有豕入室内。坏器用。衔缶置于水次。

### 广明元年豕生如人状

按《唐书僖宗本纪》不载。　按《五行志》，广明元年，绛州
稷山县民一豕生如人状，无眉目耳发，占“为邑有乱。”